Lambdazismus

Lambdazismus heeßt ma de Laudwandel vumne Konsonand zumne /l/. En Wandel vumne /d/ zwische zwee Vokal zumne /l/ is en D-Lambdazismus. Der Nåme kummt vum grieschische Buschdawe Lambda, des is L. Im Rhåifränggische Schbroochraum findt ma de D-Lambazismus im begrenzde Regione. Frieher war-er weider verbreidt. Leit, wu e d als l schwetze, sescht ma, dede lollePfälzisches Wörterbuch: Lemma lollen.

In da Kurpalz waa da Lambdazismus frieher zwische Månnem un Ewwerbach weit verbreidt. Iwwarisch is des Lolle noch in Schriese, Dossene, Feilne, Hellese un em umiddelbaa bei Månnem gelejene vorderpälzische AldribRudolf Post: Der Dialekt von Altrip und seine Stellung innerhalb des Pfälzischen, 1999, uff: http://www.altriper-woerterbuch.de/dialektlandschaft.html. Di drei Orde Aldebach, Lambehåå un Vorderheibach, esdlisch vun Schriese, ware e Zendrum mid bsunners viele Werder mid LambdazismusLameli, Strukturen im Sprachraum, S. 261

Beischbiel:
 Mid Lambdazismus  Uhne Lambdazismus  Feilne  Feidene  Hellese  Heddese  Oulewald  Oudewald (Odewald) Bollem  Boddem (Bode) Fallem  Faddem (Fade)

 Fellare  Feddare Flellamaus  Fleddamaus Kaller  Kadder (Kader) Schliele  Schliede (Schlidde) Ruler  Ruder Bruler  Bruder

 reile  reide beele  beede schneile  schneide Schniller (Ensem)  Schnidder (Schneider) lällisch  läddisch (ledisch)rod, role (Faab)  rod, rode

Aa im iwwarische pälzische Schbroochraum hot-s Gejende gewwe, wu ma vor Jazehnde noch de Lambdazismus gekennt hot wie nordesdlisch vun Kusel, in Dääle vum Bliesgau, z. B. Bekwella, in Birgefeld un Ensem (Sabrigge)Paul Glass: Ensemma Pladd.

En Beischbielsatz aus Birgefeld is folgender, wu der Kischder Fuchse Karl zum Kerscherot un Pfarrer Haag gsaat hot: „Jo, jo, Herr Kirjerot, pririje kann e jela, awa noch lang net loule!“ (pririje heeßt breddische, loule heeßt laide).

Im Rhåifränggische Schboochraum is da d-Lambdazismus außerdemm noch im hessische Dillkreis bekånnt. Dort sescht ma zum Beischbiel in Wißmar Wäeller fä Wedder.Rüdiger Soßdorf: Sprache mit Charme: Das herbe »Platt« (Gießener Allgemeine, 02.05.2017)

De Lambdazismus im Rhåifränggische kamma wisseschafdlisch als Sonderfall vum Rhodazismus bedrachde. Lameli, Strukturen im Sprachraum, S. 258 u. 262; Venema, Zum Stand der zweiten Lautverschiebung, S. 382 Beim Rhodazismus werd e /d/ dursch e /r/ ersetzt. Zum Beischbiel gibt-s bei folgende Werder drei Wariande: Odewald – Ourewald – Oulewald; Bruder – Brurer – Bruler.

Außerhalb vum Rhåifränggische kennt ma de d-Lambdazismus aa 
 im Moselfränggische uffem Schdrimmischer Berg (hdt: Strimmiger Berg): Beij Gewilla sall ma net bolle olla met de Räla fahre, nur belle (= Bei Gewidder soll ma net bade odder mit de Rädder fahre, nur bede).noch Strimmiger Berg uf da Hochdeitsche Wikipedia

 un in bladdeitsche Dialegde in Holschdein: weller fä wedder (widder), Leller fä Ledder (Leeder).Lambdazismus uf da Bladdeitsche Wikipedia

 in da Tschuwaschische Schbrooch, ere Turkschbrooch in de Russische Rebubligge Tschuwaschie, Tataschdan un Baschkordoschdan un weidare kläne Gebiede

 Lidaradur 
 Alfred Lameli: Strukturen im Sprachraum: Analysen zur arealtypologischen Komplexität der Dialekte in Deutschland, Linguistik – Impulse & Tendenzen Band 54, Walter de Gruyter 2013, ISBN 9783110331394
 Johannes Venema: Zum Stand der zweiten Lautverschiebung im Rheinland: diatopische, diachrone und diastratische Untersuchungen am Beispiel der dentalen Tenuis (voralthochdeutsch /T/), Mainzer Studien zur Sprach- und Volksforschung Band 22, Franz Steiner Verlag 1997, ISBN 9783515070690
 Paul Glass: Ensemma Pladd fa allegäär, Folge 1: Der Lambdazismus

 Änzlnochweis 

Kategorie:Rheifränggisch